open-index/open-wikipedia-markdown huggingface dataset:
Samuel Morse

**Samuel Morse** atawa **Samuel Finley Breese Morse** (gumelar di Massachusets, 27 April 1791, maot di New York, 2 April 1872) nyaéta seniman anu kasohor di Amérika Sarikat sakaligus salah saurang profésor seni. Anjeunna ogé élmuwan anu ngulik widang éléktromagnétik sarta junun dina nyieun télégraf éléktrik nu kahiji jeung sandi Morse dina taun 1836.

Morse nyaéta anak pendéta anu kacida ngutamakeun atikan. Anjeunna dikirim keur diajar di *Phillips Academy* di Andover. Di ditu Morse diajar filsafat, matematika, jeung zoologi. Saterusna anjeunna nuluykeun atikanana di *Yale College* di mana anjeunna museurkeun paniténna dina studi listrik. Morse ogé nyieun lukisan-lukisan potrét jeung kajadian anu aya patalina jeung sajarah keur nambahan panghasilanana. Salah sahiji lukisanana metot perhatian pelukis kasohor, Washington Allston. Sanggeus Morse lulus ti Yale dina taun 1810, Allston ngabingbing Morse nepi ka bisa ditarima di salah sahiji sakola seni kasohor di dunya, *Royal Academy London*. sarta sandi Morse.

Morse junun ngawangun jaringan télégraf kahiji nu panjangna 61&nbsp;km ti Washington DC nepi ka Maryland. Sanggeus éta, télégraf téh ngahubungkeun tiap pelosok nu aya di Amérika Sarikat. Dina waktu kurang ti sapuluh taun, nagara-nagara di Éropa ogé ngagunakeun télégraf buatan Morse.

## Rujukan
Loka Warisan Dunya

Komiteu Warisan Dunya, United Nations Educational, Scientific and Cultural Organization (UNESCO)]]

**Loka Warisan Dunya UNESCO** (**UNESCO World Heritage Site**) nyaéta loka/patempatan (kayaning leuweung, gunung, situ, pulo, gurun, tugu, wangunan, kompléks, atawa kota) anu ku United Nations Educational, Scientific and Cultural Organization (UNESCO) diasupkeun kana béréndélan anu ngandung signifikansi budaya jeung fisik istiméwa (baca béréndélan Loka Warisan Dunya). Ieu béréndélan dikokolakeun ku Program Warisan Dunya internasional anu diurus ku Komiteu Warisan Dunya (World Heritage Committee) UNESCO, anu dieusi ku 21 nagara-nagara anggota UNESCO anu dipilih dina Sidang Umum. Ieu program ngatalogkeun, méré ngaran, jeung mulasara loka-loka anu mibanda ajén anu kacida pentingna sacara budaya atawa alam pikeun kamanusaan. Sababaraha loka bisa ogé narima sumbangan ti Dana Warisan Dunya (World Heritage Fund). Ieu program diadegkeun dina *Convention Concerning the Protection of the World Cultural and Natural Heritage*, anu diadopsi ku Konferénsi Umum UNESCO ping 16 Nopémber 1972. Ti harita, 191 nagara anggota ngaratifikasi ieu Konvénsi.

Taun 2014, geus aya 1007 loka anu adup daptar: 779 budaya, 197 alam, jeung 31 wangunan di 161 nagara anggota. Dumasar lobana, Italia minangka anu panglobana (50 loka), dituturkeun ku Cina (47), Spanyol (44), Prancis (39), Jérman (39), Méksiko (32), jeung India (32).

## Baca ogé 
* Béréndélan Loka Warisan Dunya
* UNESCO Intangible Cultural Heritage Lists

## Réferénsi 
## Tutumbu kaluar 
* UNESCO World Heritage portal – Official website  and 
** The World Heritage List – Official séarchable list of all Inscribed Properties
** KML file of the World Heritage List – Official KML version of the list for Google Earth and NASA Worldwind
** Official overview of the World Heritage Forest Program
** Convention Concerning the Protection of the World Cultural and Natural Heritage – Official 1972 Convention Text in 7 languages
*** The 1972 Convention at Law-Ref.org – Fully indexed and crosslinked with other documents
* Protected Planet  — View all natural world heritage sites in the World Database on Protected Aréas
* World Heritage Site – Smithsonian Ocean Portal
* *Time* magazine. The Oscars of the Environment – UNESCO World Heritage Site 
* UNESCO chair in ICT to develop and promote sustainable tourism in World Heritage Sites
Bandrék

**Bandrék** nyaéta inuman tradisional khas urang Sunda, Jawa Barat, Indonesia nu dikonsumsi sangkan ngahaneutan awak. Bandrék dijieun tina bahan-bahan rempah kawas jahé, séréh, kiamis, jeung pala. Bahan dasar nu utamana nyaéta jahé jeung gula beureum, mung di daérah-daérah nu tangtu mah sok nambahkeun rempah-rempah nu nguatkeun rasa haneutna, sapertos pedes, pandan, endog hayam kampung, jeung sajabana. Bisa ogé ditambahkeun susu, kumaha salérana. Kandungan nu aya tina rempah-rempahna ngandung mangpaat nu saé kanggo kaséhatan awak, sapertos ramuan tradisional atawa herbal nu sering digunakeun ku masarakat jaman baheula. Urang Indonésia percaya yén bandrék téh bisa ngubaran panyakit ringan sapertos nyeuri tikoro.

Bandrék nu kasohor di Indonésia ngajadikeun inuman ieu dijual di pasarantina bentuk bungkusan instan sagala rupa merk. Heunteu jarang ogé versi instan ieu dikombinasikeun kalawan kopi dina bungkusan kasebat.

## Cara jeung katangtuan
### Bahan-bahan
* Cai         : 500 mililiter
* Jahé        : 100 gram (huru, memarkeun)
* Gula arén   : 200 gram (tutu lemes)
* Daun pandan : 2 lambar
* Kiamis      : 5&nbsp;cm
* Cengkeh     : 1 sdt
* Uyah        : 1/2 sdt

* Asupkeun cai, gula arén atawa beureum, jahé, kiamis, daun pandan, jeung cengkeh ka jero panci jadi hiji
* Saterusna kulub dugi ngagolak sarta beraroma seungit sabari diaduk rata. Angkat sarta saring
* Sajikeun inuman bandrék mungpung panas.

## Dicutat tina
Sushi

**Sushi** mangrupa kadaaran has Jepang anu dijieun tina sangu jeung rupa-rupa bahan séjénna, kayaning lauk,daging,sayuran atah atawa asak. Sangu keur sushi miboga rasa haseum anu lembut ku sabab geus dibumbuan ku campuran cuka béas, uyah, sarta gula. Asal usul sanggem sushi nyaéta kecap sipat keur rasa haseum anu ditulis kalawan hurup kanji sushi.

## Sajarahna 
Tulisan sushi téh maké hurup kanji 寿司, munggaran aya di  jaman Edo périodeu pertengahan mangrupa cara penulisan ateji (nyerat kalawan hurup kanji sanes anu nyoanten anu sami). Dina mimitina,sushi anu ditulis kalawan hurup kanji mangrupa istilah pikeun salah sahiji cara ngawétkeun lauk disebut *gyoshō* ku cara ngabalur lauk maké uyah pawon,bubuk ragi atawa lemar sake.

Cenah mah kabiasaan maké béas sarta cuka asalna ti daérah pagunungan di Asia Tenggara. Istilah sushi asalna ti wangun tata nalika kuna anu henteu deui dipaké dina konteks lain; sacara harfiah,“sushi” hartina “ haseum”,hiji gambaran ngeunaan proses fermentasi dina sajarah akar sanggem.

Dasar ilmiah proses fermentasi lauk anu dibulen ku sangu jeung cuka anu dihasilkeun ti fermentasi sangu nguraikeun asam amino ti daging lauk. Hasilna nyaéta salah sahiji ti lima rasa dasar, anu disebut *umami* dina basa Jepang. Dugi taun1970-an sushi mangrupa kadaharan nu miboga aén luhur.

Rahayat dawam di Jepang ngadahar sushi mun ngarayakeun acara-acara husus, sarta kawates dina sushi talatah-anteur. Tempat sushi nu munggaran aya nyaéta *kaitenzushi*  taun1958 di Osaka, sumebarna na ka wewengkon-wewengkon sanes di Jepang ngabutuhkeun waktu nu lila. Ngadahar sushi minangka acara sakumna anggota kulawargi kabiruyungan di taun1980-an saluyu kalawan beuki ngalegaan na *kaitenzushi*. Keberhasilan *kaitenzushi* nyorong pausahaan dahareun pikeun ngawanohkeun sagala rupa macem samara sushi instan anu ngagampangkeunnyieun sushi di imah. *Chirashizushi* atawa *temakizushi* tiasa didamel kalawan samara instan ditambih sangu,lauk laut, *tamagoyaki* sarta *nori*.

## Rujukan
2013

## Kajadian 
* 11 Februari - Vania Larissa ngameunangkeun Miss Indonesia 2013 tahun baru imlek.

* 10 Méi - Samagaha Panon poé nu tadina rék kajadian di Kidul Pasifik katémbong jelas di Australia.

* 1 Juli - Kroasia jabung jeung uni Éropah.
* 2 Juli - Lini Marcapada nu tarikna 6,2-SR ngagebregkeun propinsi Acéh ngagerus kabupatén Acéh Tengah kajadian éta saeutikna 35-urang maot, 8-leungit leungit, 42-urang maot, 420-urang cilaka & 4,300-imah ancur.
* 25 Juli - Bandar udara internasional ti Kota Médan pindahan ti Polonia resmi ditutup anu geus leuwih ti 85-taun.

* 15 Oktober - Kongrés Minamata ngeunaan Merkuri ditandatangan hari raya idul fitri 1432 H.

* 5 Nopémber - Portal Bewara Harga Pangan resmi dimidangkeun tahun baru islam.

* 25 Désémber - Ganja muléi dilégalkeun pikeun dipelakeun, dijualan, jeung didaharan di Uruguay hari raya natal.

## Gumelaran 
## Kapupus 
## Poé peré nasional di Indonésia 
Hari-hari libur nasional dan cuti bersama Indonésia untuk taun 2013:

## Rujukan
2010

## Kajadian 
* **12 Januari** — Lini Marcapada 7.0 SR di Haiti
* **15 Januari** — Samagaha Panon poé

* **12-28 Pébruari** — Olimpiadeu Usum Ngijih diayakeun di Vancouver, British Columbia, Kanada

* **5 Maret** — Lini Marcapada di Kota Padang nu tarikna 6,8 SR
* **26 Maret** — Wengi Pamaparinan Panasonic Gobel Awards 2010
* **27 Maret** — Laksanana Tarékah Earth Hour IV

* **2 April** — Iinditan Karéta api Parahyangan jeung Karéta api Argo Gedé tujuan Jakarta Gambir - Bandung resmi eureun operasina. Iinditan kadua Karéta api éta digantikeun ku Karéta api Argo Parahyangan nu mangrupa pamaduan ri dua karéta api dan good friday éta.

* **9-16 Méi** — Piala Thomas jeung Uber 2010 (Bulu tangkis) diayakeun di Kuala Lumpur, Malaysia

* **9 Juli** — Wengi Pamaparinan AMI Awards 2010 isra and miraj.

* **20 Oktober** — Diadegkeunna MNCTV minangka gaganti TPI
* **25 Oktober** — Lini Marcapada di Kapuloan Mentawai
* **26 Oktober** — Meletusna Gunung Merapi

* **16 Nopémber** — Pamilu DPR Amérika Sarikat hari raya idul adha.

## Olahraga 
* **8-16 Désémber** — Asian Beach Games diayakeun di Muskat, Oman

## Kelahiran 
* **11 Agustus** — Asian Games Usum Halodo diayakeun di Guangzhou, China Mulai Ramadhan.

* **10-11 Séptémber** — Piala Dunya (maén bal) diayakeun di Afrika Kidul, jeung timnas Spanyol minangka jawarana, ku ngéléhkeun timnas Walanda dina tatandingan pinal hari raya idul fitri 1429 H.

* **9-13 Séptémber** — Commonwealth Games 2010 diayakeun di Delhi, India cuti bersama idul fitri 1429 H.

* **24 Désémber** — Sénsus Masarakat Indonésia Cuti Bersama Natal.

## Kapupus 
:*Tempo Daptar inohong anu maot dina taun 2010 jeung :Kategori:Kematian 2010*

## Poé peré nasional di Indonésia 
Poé-poé peré nasional jeung cuti bareng resmi Indonésia pikeun taun 2010

## Tempo Ogé 
* Abad ka-21

## Référénsi
És goyobod

**És goyobod** nyaéta inuman tradisional has anu asalna ti Garut, Jawa Kulon.Sanajan és ieu asalna ti Garut, és goyobod ogé geus loba didagangkeun di sabudeureun Kota Bandung kalawan ngagunakeun gorobag surung sarta nguriling ka lembur-lembur., aya ogé nu geus boga tempat matuh saperti kios. Kitu kaayaanana ditambahan dina ésna téh maké tipung hunkué ngajadikeun és goyobod béda ti és campur dawam.

Cara Nyieunna, campurkeun tipung hunkué jeung cai, tuluy panaskeun, galo nepi ka rata jeung kentel kalawan seuneuna leutik. Sanggeus éta pair ka jero loyang kalawan kandelna 1,5&nbsp;cm,saterasna bekukeun. Sanggeus beku kaluarkeun ti loyang sarta potong kotak-kotak leutik. Sadiakeun wadah, asupkeun dewegan, alpuket, cangkaléng, peuyeum sampeu, peuyeum ketan, goyobod sarta és sugu sébor kalawan santan sarta sirop, tuluy tambahkeun susu sacukupna. És goyobod siap dipidangkeun.

## Rujukan
Jinah

**Jinah** (Ar. **zina** (**زِنًا**)) nyaéta sapatemon tanpa kawin, ku kituna bisa jadi teu bisa ditarima boh sacara sosial, agama, moral, atawa hukum. Ieu konsép aya di rupa-rupa kabudayaan jeung agama, samalah dina Islam, Kristen, jeung Yahudi mah sarupa.

Dina sajarah kacatet yén jinah téh kaasup kajahatan anu beurat anu hukumanana bisa mangrupa dihukum pati, mutilasi, atawa disiksa. Di nagara Kulon, utamana ti abad ka-19, hukuman sarupa kitu dianggap telenges teuing. Malah kiwari mah geus teu kaasup kriminal, najan angger bisa aya balukarna sacara hukum, utamana dina masalah pirak. Pikeun conto, dina yurisdiksi hukum kulawarga, jinah bisa jadi alesan pikeun pipirakan, anu salajengna gedé pangaruhna kana putusan harta gono-gini, perwalian anak, tunjangan randa, jsb.

Di nagara Muslim anu ngalarapkeun syari'ah, jinah anu dipilampah ku anu geus kungsi kawin bisa ngabalukarkeun dihukum rajam. Di Indonésia, numutkeun pasal 284 ayat 1 KUHP, jalma kawin anu kabuktian jinah diancam hukuman bui salapan bulan.

## Tradisi budaya & agama 
, taun 1860-an]]

### Islam
Dumasar kana Hukum Islam, jinah téh sapatemon anu dipilampah ku jalma-jalma anu henteu kabeungkeut ku nikah. Jinah kaasup dosa gedé, sakumaha kaunggel dina Qur'an di antarana:

: "Jeung ulah ngadeukeutan jinah. Satemenna jinah téh kalakuan nista jeung kaasup jalan anu goréng."

### Hindu
### Buda
### Catetan sajarah lianna
 anu jinah ditinggang batu nepi ka paéh; Florentine Codex]]
 ngabuktikeun yén anjeunna henteu salah ku cara leumpang dina wuluku anu panas.]]
Dina kabudayaan bangsa Amérika Pituin, hukuman anu beurat pisan bisa ditibankeun ka pamajikan anu jinah. Di Bangsa Asték, pamajikan anu kapanggih jinah hukumanana bisa nepi ka disula, najan umumna mah dihukum pati ku cara ditiban batu.

Hukum Hammurabi, undang-undang Babilonia ti Mésopotamia kuna (1772 SM), nyebutkeun yén pikeun anu milampah jinah hukumanana diteuleumkeun nepi ka paéh.

Jaman kuna India, Mesir, Yunani, Romawi, Bizantium, jeung Arab, kasebutkeun yén anu milampah jinah dihukum keureut irung (rhinotomi).

Di Silindung, Sumatra Kalér, jaman méméh Kristenisasi, aya ogé laporan ngeunaan hukuman pati pikeun anu milampah jinah.

## Rujukan
Fiksimini

**Fiksimini** téh hartina karangan fiktif atawa carita rékaan nu pondok pisan (mini). Écésna, fiksimini téh karangan nu dumasar kana imajinasi, nu ukuranana leuwih pondok ti batan carpon. Panjangna fiksimini teu leuwih ti 150 kecap jeung teu kurang ti 100 kecap.

## Tutumbu Kaluar
* Fiksimini Sunda
Imam Al-Bukhori

'''Abu Abdullah Muhammad bin Ismail bin Ibrahim bin al-Mughirah bin Bardizbah al-Ju'fi al-Bukhari** atawa anu leuwih dikenal **Imam Bukhari'* (Lahir 196 H/810 M - Maot 256 H/870 M) nyaéta salah sahiji ulama hadits anu paling dikénal di antara ulama hadits ti kapungkur dugi kaayeuna sasarengan jeung Imam Muslim, Abu Dawud, Tirmidzi, An-Nasai, Ibnu Majah bahkan dina kitab-kitab fikih sareng hadits, hadits-hadits mantenna ngagaduhan darajat anu leuwih luhur. Sapalih ulama nyebat mantenna *Amirul Mukminin fil Hadits'' (Pamimpin kaum mukmin dina ilmu hadits). Dina perkara ieu, hampir sadayana ulama nyanak ti mantenna.

## Karyana
* Shahih Bukhari
* Al-Adab al-Mufrad

## Rujukan
Dadan Sutisna

**Dadan Sutisna** lahir di Sumedang, 22 Pébruari 1978. Mimiti ngarang ti keur SMP kénéh, karya-karyana dimuat dina kalawarta *Kudjang*. Réréana mah nulis carpon, tapi kungsi deuih nulis novél, drama Sunda, *feature* jeung artikel nu kungsi dimuat dina Manglé, Galura, Cupumanik, Pikiran Rakyat, Kompas, Républika, jeung saterusna.

Karanganana geus réa nu dilélér hadiah. Sababaraha kali meunang Hadiah Sastra LBSS, Hadiah D.K. Ardiwinata, Hadiah Jurnalistik Moh. Koerdi, Carpon Pinilih Manglé, jeung sawatara hadiah tina rupa-rupa pasanggiri. Taun 2002 jeung 2004 dilélér Hadiah Samsoedi ti Yayasan Kebudayaan Rancagé pikeun buku bacaan barudak *Nu Ngageugeuh Legok Kiara* (2001) jeung *Misteri Haur Geulis* (2003). Ti taun 2002, aktif dina organisasi Paguyuban Panglawungan Sastra Sunda.

Taun 2008, Dadan milu jadi tim nu marajian gelarna Unicode Aksara Sunda, minangka tarékah pikeun maténkeun éksisténsi aksara Sunda di tingkat internasional, nepi ka aksara Sunda jadi salah sahiji aksara standar nu bisa dipaké dina komputer jeung dunya téknologi informasi. 
Lian ti nulis karya sastra Sunda, Dadan ogé nulis buku-buku komputer. Nu geus medal di antarana *7 Langkah Mudah Menjadi Webmaster* (2007), *Belajar Mudah Menggunakan Internet* (2007), *Jurus Profesional Membangun Aplikasi Web* (2010), jeung *Internet untuk Pendidikan* (2010).

## Referensi
Bangbung uncal

]]
**Bangbung uncal** (basa Inggris: *Stag beetle*, basa Malayu: *Kumbang rusa*), nyaéta salah sahiji rupi bangbung anu jumlahna 12.000 spésiés di kaluwarga *Lucanidaé*.  Bangbung uncal kaasup kana 4 *subfamili* . Sababaraha spésiés tumuwuh langkung ti 12 cm (4.8 inchi ), nanging lolobana tumuwuh 5 cm (2 inchi ).

## Ihtisar 
Bangbung uncal dina Basa Inggris disebut *stag beetle*. Disebut kitu téh ku sabab boga tanduk gedé nu kapanggih dina awak jalu, wangunna ranggaék siga tanduk uncal.
Spésiés anu aya di Éropa mangrupa *Lucanus Cervus*,  nanging di Inggris mah disebut "*Stag Beetle*". Pliny the Elder nyatet nami *Lucanus* asalna ti wewengkon di Italia *Lucania* nu mana bangbung uncal dipaké minangka jimat  jeung kecap *cervus* nu hartina uncal.

Bangbung uncal jalu ngagunakeun tanduk pikeun paraséa supaya meunangkeun bikang. Nanging bangbung uncal ogé gelut ku margi parebut inuman sapertos geutah pohon jeung buah buruk.

Bangbung uncal bikang biasana leuwih leutik ti jalu, ku sabab éta  tandukna leuwik leutik. Nanging capitanana leuwih matak nyeri ti batan capitan jalu. Larva bangbung uncal bikang tiasa dibéntenkeun  kelirna ti bangbung uncal jalu. Anu bikang, kelir tonggongna leuwih koneng batan nu jalu.

Larva kumbang rusa hirup di handapan taneuh sababaraha taun ngahakanan régang pohon. Saatos éta, larva tumuwuh ngaliwatan 3 babak dugi ka robih jadi kepongpong. Di babak ieu, kepongpong nyumput dina sél kepongpong. Saatos kepongpong, bangbung uncal robah kaayaan jadi bangbung sawawa.

## Ukuran Tanduk 
Ukuran tanduk bangbung uncal anu jalu aya sababaraha rupa. Perkawis ieu disebut skala hubungan. Faktorna tiasa ti lingkungan atawa génétik.

## Taksonomi 
]]Ieu mangrupa macem-macem rupi bangbung uncal...]]

## Réferénsi 
## Tutumbu Luar 
*
*
*Flickr Images
*Stag beetle info  Loka panalungtika anu eusina informasi ngeunaan Kumbang Rusa
*   Loka anu eusina bermacem-macem Kumbang rusa
* Taiwanese picture gallery 
*
* 
*
*Asahinet 
*Lucanes du Monde  Gambar kumbang rusa ti Perancis.
*Images (portal) 
*TOL 
*The Lucanid (Stag) Beetles of the World 
*UNL  
*UK Stag Beetle School Project Blog Inggris ngeunaan Kumbang rusa.
Dravida

**Dravida** nyaéta rungkun suku di India Kidul. Tatanggana suku Indo-Arya linggih di India Kalér. Tawis-tawisna urang Dravida nyaéta kulitna hideung, buukna ikal sarta rata-rata ukuranna pondok. Maranéhna kaasup ka ras Australoid. Baheula urang Dravida mendominasi sakumna India tapi urang Arya dongkap, ku kituna nyorong suku Dravida ka India haturan kidul. Urang Dravida boga rungkun basana sorangan.

Suku-suku Dravida:

* Tamil (linggih di Tamil Nadu, India sarta aya sapalih di Sri Lanka)
* Kannada (linggih di Karnataka, India)
* Telugu (linggih di Andhra Pradesh sarta Telangana di India)
* Malayali (linggih di Kerala, India)
* Brahui (linggih di Balochistan, Pakistan)

Sadaya urang Dravida agemana téh Hindu. Kajabi suku Brahui nu agemana Islam.
Gepuk

**Gepuk** (atawa sok disebut ogé empal) nyaéta jinis kadaharan anu bahan poko nyieunna tina daging (ilaharna mah daging sapi), nu saterusna disamaraan ogé dikulub mangjam-jam, geus kitu kakara wéh digoréng. Dina kahirupan sapopoé, gepuk téh kadaharan nu sok disuguhkeun minangka deungeun sangu. Margalantarannana mah nyaéta ku sabab rasana anu sedep tur dagingna hipu, gampang digayemna ogé henteu liat.:
#*Sakilo daging sapi, téanganna nu taya gajihan											

## Babasan
Sakapeung, istilah gepuk téh ku urang Sunda mah sok dijieun guyonan. Nyaéta minangka istilah jeung paribasa mun dahar euweuh nanaon, cohagna mah ngan ukur jeung kurupuk hungkul. Gepuk téh diguyonkeunna nyaéta minangka singgetan tina “gep kurupuk-gep kurupuk”. Hartina pas unggal dahar téh ngan jeung kurupuk deui waé. Ieu singgetan lain singgetan asli, mung jadi kirata lamun keur teu bararoga deungeun sangu.
## Rujukan
Amal

**Amal** (tina basa Arab: عَمَلَ) nyaéta lalampahan hadé anu ngadatangkeun ganjaran ogé bisa dihartikeun minangka lalampahan anu dipigawé sarta miboga tujuan pikeun nyieun kahadéan ka masarakat atawa sasama jalma. Nurutkeun basana, kecap amal téh asal tina basa arab nu hartina sakabéh lalampahan anu dipigawé. Kecap amal ogé bisa dihartikeun minangka anu migawé, milampah, ngalakukeun, ogé hartina téh usaha sateker kebek sarta mangaruhan.

Ngilikan kecap amal di di handap, dina prakna mah osok diréndéngkeun jeung kecap soléh nu méré makna yén kecap amal téh padeudeukeut kana lalampahan anu hadé.
#Amal Ibadah nyaéta pagawéan anu dipilampah saluyu jeung katangtuan-katangtuan hukum islam dina raraga ngadeukeutkeun diri ka Allah SWT.

### Amal soléh ti sisi nu migawéna
#Amal Batiniah nyaéta amal anu dipilampah ku haté. Amal batiniah ngawengku tarékah anu hadé jeung tarékah goréng. Babaraha conto ngeunaan amal batiniah anu kaasup amal hadé nyaéta: 
#*Iman nyaéta yakin ku sabener-benerna yén Allah nu Maha Ésa, ayana para malaikat, para rasul, kitab-kitab Allah, jeung iman kana poé Akhir, sarta yakin kana Qodo jeung Qodarna Allah.
#*Sabar mangrupa kakuatan jeung katingtriman haté dina nyanghareupan sagala cocobi ti Gusti Allah.
#*Niat(nu hadé)
#*Tawakal nyaéta sumerah diri ka Gusti Allah dina sagala usaha anu geus dipilampah jeung pasrah tumarima kana sakabéh katangtuan Allah SWT.
#*Ikhlas  nyaéta nyucikeun, ngahijikeun, jeung nyerahkeun haté sakabéhna ka Allah tina sagala amalan anu baris dipilampah jeung mangrupa hiji amalan haté anu kacida pentingna. Diantara ayat anu marentahkeun ikhlas dalam beribadah surah al-A'raf ayat 29:
#*قُلْ أَمَرَ رَبِّي بِالْقِسْطِ ۖ وَأَقِيمُوا وُجُوهَكُمْ عِنْدَ كُلِّ مَسْجِدٍ وَادْعُوهُ مُخْلِصِينَ لَهُ الدِّينَ ۚ كَمَا بَدَأَكُمْ تَعُودُونَ
#*Wawanén, teger, jeung miboga pecekelan.
#Amal Lahiriah nyaéta lalampahan anu dilakonan ku anggahota awak jeung bisa dikanyahokeun liwat patémbongan atawa dédéngéan. Amal lahiriah kabagi dua rupa, nyaéta:
#*Amal lahiriah liwat omongan
#:Contona: Pépéling dina jalan kahadéan jeung nyaram kana kagoréngan, Nyarita maké omongan anu merenah, Maos Al-Qur’an, jsb.
#*Amal lahiriah liwat anggahota awak
#:Contona: Tulung-pinulung ka jalma dina migawé kahadéan, ngalakukeun jual beuli saluyu jeung tungtunan Allah ogé Rosul-Na, ngalongok jalma nu keur gering, Ngalayadan mayit nu rék dikurebkeun (komona mah mantuan ngurebkeunna), jsb.

## Rujukan
Gangguan bipolar

**Gangguan bipolar** nyaéta gangguan mental nu nyerang kaayaan psikis jelema nu ditandaan ku robahna kaayaan hate nu kacida ekstrim nu mangrupa depresi jeung mania. Kaayaan hate jelema nu miboga gangguan bipolar bisa ujug-ujug robah, ti dua kutub (bipolar) nu béda nyaéta kabagjaan (mania) jeung kasedihan (depresi) nu ekstrim.

Unggal jelema umumna kungsi ngalaman kaayaan hate nu saé (mood high) jeung kaayaan hate nu butut (mood low). Mung, jelema nu miboga gangguan bipolar téh boga ayunan perasaan (mood swings) nu ekstrim ku pola perasaan nu gampang robah kalayan drastis. Hiji waktos, aya jelema anu miboga gangguan bipolar tiasa ngarasa ceuyah pisan jeung gumbira (mania). Waktos kaayaan hatena robah janten butut, jelema éta téh tiasa depresi pisan, pesimis, putus asa, nu leuwih parah mah song kayang bunuh diri. Baheula, panyakit ieu dingaranan manic-depressive. Kaayaan hatena naek kalayan klinis éta téh dingaranan mania, lamun keu hampang dingaranan hipomania. Individu nu ngarasaan episode mania ogé sok ngarasaan episode depresi, atawa episode campuran lamun kaduana, mania jeung depresi datang babarengan. Episode ieu biasana dipisahkeun ku périodeu kaayaan hate anu normal, mung lamun di sababaraha depresi individu jeung mania ngkin gentosan dinu kurun waktu nu gancang pisan nu terkenal ku ngaran rapid-cycle. Episode manik ekstrim kadang-kadang bisa nyieun gejala psikosis jiga delusi jeung halusinasi. Episode manik ekstrim biasana sok ujug-ujug mimitna jeung tuluy jiga kitu kurun waktu dua minggu atawa lima bulan. Sedengkeun, depresi cenderung lila. Episode hipomanik boga darajat nu leuwih hampang ti batan manik. Gangguan bipolar dibagi jadi bipolar I, bipolar II, cyclothymian jeung jenis nu séjéna sesuai sifat jeung pangalaman tingkat kaparahan episode kaayaan hate; kisaran mineng digambarkeun ku spektrum bipolar.

Insiden gangguan bipolar kisaran ti 0,3% - 1.5% nu persentasena kaasup rendah lamun dibandingkeun jeung persentase insiden nu dikategorikeun skizofrenia. Gangguan bipolar kiwari ngajangkit kitaran 10 nepi 12 persen mojang jajaka di luar negeri. Di sababaraha kota di Indonésia ogé geus dilaporkeun anu miboga bipolar umur mojang jajaka. Resiko maot tuluy ngabayang jelema nu miboga gangguan bipolar, jeung éta leuwih ku sabab aranjeunna nyokot jalan pintas.

Episode mimiti tiasa timbul mulai ti mangsa budak leutik nepi ka kolot. Lolobana kasus, kajadian ieu téh ti mangsa dewasa ngora umur 20-30 taun. Beuki suhud jelema nu miboga gangguan bipolar, resiko panyakit bakal leuwih beurat, katutuluyan, jeung sering kambuh. Lamun barudak mah potensi ngalaman gangguan bipolar téh asup kana kaayaan anu leuwih parah jeung mineng babarengan jeung gangguan hiperaktif defisit atensi. Jelema nu bisa ngalaman gangguan bipolar nyaéta aranjeunna anu miboga kulawarga nu miboga panyakit bipolar ogé.

## Rujukan
Modal

**Modal** nyaéta dana awal pikeun nyieun hiji pausahaan jeung sagala rupa kagiatanana sarta mangrupa bagian nu dipimilik ku nu boga éta *perusahaan*. Nurutkeun KBBI, modal téh nyaéta duit nu dipaké minangka *poko* (*induk*) pikeun dagang; harta banda nu bisa digunakeun pikeun ngahasilkeun sagala rupa hal nu bisa ngajadikeun beunghar. 
Dina kamekaranana, modal miboga sifat *non-physical oriented* anu harti tina modalna sorangan museur kana nilai, *daya beuli*, jeung kakawasaan pamaké. Di handap ieu mangrupa wangenan modal ti sababaraha ahli: 
# Prof. Polak nétélakeun modal nyaéta kakawasaan pikeun ngagunakeun barang-barang modal.
# Nurutkeun prof. Baker modal dihartikeun minangka barang-barang kongkrét nu masih aya dina rumah tangga pausahaan nu aya dina neraca gigireun debit atawa mangrupa daya beuli jeung *nilai tukeur* tina barang-barang nu geus kacatet sagigireun krédit.
# Nurutkeun Ivana Lestari, modal nyaéta tiap-tiap hasil (produk) nu digunakeun pikeun ngahasilkeun produk satuluyna.
# Nurutkeun Ikatan Akuntan Indonesia (IAI), modal mangrupa bagéan hak pamilik dina pausahaan nu mangrupa *selisih* antara asét jeung hutang nepi ka lain mangrupa nilai jual pausahaan.
# Nurutkeun Yusdianto Prabowo, modal nyaéta sajumlahing harta nu jadi hak milik hiji usaha.

## Referensi
Corolla All New

**Toyota Corolla** nyaéta hiji sedan kelas medium anu diproduksi ku Toyota saprak 1960-an anu teras kénéh diproduksi dugi ayeuna. Tinangtu Toyota teras ngembangkeun Corolla saban sababaraha périodeu supados tiasa menyesuaikeun kalawan hal mekar jaman, mangka henteu hemeng Corolla mangrupa salah sahiji mobil anu digemari ku balaréa dunya, henteu terkecuali di Indonesia.. Taun 2015 muncul tipe anyar ieu sédan, nyaéta tipe All New 1.8 G M/T jeung All New 1.8 V A/T.

## Generasi kadalapan
Dina pertengahan taun1995 Toyota ngawanohkeun Corolla generasi kedelapan kanggo pasar Jepang. Generasi ieu didamel dina mangsa krisis ekonomi di Jepang anu nungtut supados para désainer Toyota midamel na sacara efisien kanggo ngurangan waragad produksi.

Dina generasi kedelapan ieu, Corolla mibanda modél anu benten disetiap nagara di sakumna dunya. Kanggo di Indonesia, Corolla generasi kedelapan ieu sami kalawan anu aya di Jepang kalawan sababaraha kelengkapan anu sakedik dibantun supados tiasa menyesuaikeun kaperluan pasar Indonesia.

Lamun Corolla generasi kedelapan ieu diwanohkeun sarta dipasarkeun di Jepang dina taun1995, Indonesia anyar nyusul hiji taunsaterusna dina taun1996. Dipikawanoh kalawan wasta “**Corolla All New**”,mobil ieu mibanda kode mesin 4a-FE 1.600 cc 4 silinder 16 katup DOHC. Untuk tipe mesin ieu Corolla merlukeun bensin beroktan luhur sepertos Pertamax.

Corolla generasi ieu ogé dibagi barobah kaayaan tilu tipe, yaktos : XLI, SE-G sarta S-Cruise. Fitur kasalametan sepertos SRS Airbag atawa kantung hawa anu perenahna dina sisi supir, Intermittent Wiper with Time Adjustment,height adjustment séat, Tilt steering wheel sarta Instrument panel light brightness adjusment ngan aya di tipe SE-G sarta S-Cruise,sedengkeun tipe Xli henteu mibanda sadaya kelengkapan kasebat.

Tipe 1.6 SE-G mangrupa tipe terlaris margi sagala rupa kaleuwihanana. Saleresna, Corolla ieu kaasup kénéh up to date kalawan sagala rupa teknologi anu kagaduh na ti taun1996 sepertos anu atos dijelaskeun kawitna. Material interior anu dipaké ogé lembut sarta henteu loba bahan plastik. Bahan huru mobil ieu ogé henteu awuntah teuing,ngemut mobil ieu saleresna tacan mibanda teknologi mesin VVT-I sepertos dina Corolla generasi panganyarna.

taun1999 Toyota ngalakukeun facelift atawa ubahan anu dipigawe dina sisi eksterior atawa interior Corolla. Corolla ieu dibéré wasta “Corolla New”. Ubahan anu dipigawe Toyota ogé henteu dawan.

## Wangun desain
Haturan eksteriornya waé sepertos lampu payun sarta pengker leres-leres robih. Haturan dina panel instumen sarta wangun palang setir ogé robih. Fitur kasalametan ogé nambahan sepertos SRS Airbag dina sisi penumpang sarta supir sarta sistem pengereman kalawan ABS (Anti-lock Braking System). Ubahan anu nu mawi tangtos katembong ogé nyaéta pamakéan mesin kalawan kapasitas langkung ageung,yaktos mesin kalawan kode 7a-FE,1.800 cc 16 katup DOHC. Corolla generasi ieu eureun diproduksi dina taun2001 sarta digantikeun kalawan Corolla Altis.

## Rujukan
Bajidoran

**Bajidoran** nyaéta salah sahiji kasenian rahayat anu mekar di daérah laut, kulon Jawa Barat hususna di daérah Subang jeung Karawang. Gending anu mirigna nyaéta sarupaning gamelan nu umumna ngagunakeun laras saléndro.

Ieu kasenian mindeng digelarkeun ku pupuhu atawa pamangku hajat Keur mirig kariaan (kalahiran orok, sunatan, kawinan) atawa acara sukuran jeung sajabana anu aya kakaitan jeung upacara (hajat bumi, panén, jeung sasambat ngadatangkeun hujan, bebérésih désa, jeung sajabana). Daya tarik anu ngirut kana ieu kasenian nyaéta salah sahijina dina tukang ngibingna nyaéta sindén atawa ronggéng, anu dibarengan ngibingna ku para bajidor (istilah keur jelma anu resep ngibing di pakalangan atawa anu mesen lagu ka sinden bajidor jeung méré duit sawéran). Ku kituna kasenian ieu téh dingaranan kliningan atawa bajidoran. Tina ésistensina, aya tilu golongan kelompok sosial anu ngarojong nyaéta sindén atawa ronggéng anu jadi daya pamikat dina pagelaran, bajidor anu jadi panongton anu bakal méré sawéran, jeung pamangku hajat anu ngayakeun pagelaran. Dina praktékna sindén jago pisan ngaggoda tur ngolo bajidor pikeun miceunan duit. Maranéhna nyebut-nyebut ngaran bajidor dina sela-sela lagu pikeun ngarayu atawa ngaliwatan gerak awak dina ngagitekna, imut, teuteup soca, jeung sajabana. ku kituna bajidor bakal ngaluarkeun duit teu eureun-eureun nepi ka béakna. Inténsitas kahadiran bajidor di panggung ngabogaan macem-macem motivasi saperti harga diri, némbongkeun kamampuan ékonomi, hayang kapuji, jeung napsu pikeun ngawasaan éta sindén atawa ronggéng, malihan bisa nepi mopohokeun kanu jadi anak istri. Kakuatan suprunatural nu ya dina awak sindén tungtungnamah kabuktian dina luhur panggung. Percaya ataw heunteu buktina loba bajidor anu mindeung datang tur ka sengsem ku sindén atawa ronggéng. Interiaksi antara bajidor jeung diwangun ngaliwatan simbol-simbol saperti jaban, egot, jeung ceblokan. jaban mangrupa nyawér duit pikeun ngadeukeutan. Egot mangrupa nyawér sindén kalawan bajidorna geus resepen biasana katinggali dina silih cekelan leungen silih neuteup ka ronggéng atawa sindén pilihan bajidor. Ceblokan mangrupa nyawér ronggéng atawa sindén kalayan kursaurang jeung geus miboga hubungan anu khusus atawa janji jeung teu meunang di ganggu ku bajidor anu séjénna. Hal ieu nyiptakeun kontrovérsi lamun di langgar saperti dimuat Pikiran Rakyat (12 Juni 2008).

## Asal kecap
Kecap bajidor asal-usulna ti daérah Subang, Jawa Barat nu kasohor mangrupa singgetan tina “barisan jiwa doraka”, nu ngagambarkeun yén anu resep kana kasenian kliningan atawa bajidoran ieu téh loba ngahalalkeun sagala cara dina  pagelaran, mimiti tina miceunan duit, nginum inuman keras, jeung ngarayu sarta ngéksprésikeun hasrat ka para sindén atawa ronggéng. Numutkeun béjamah kecap bajidor datang ti H. Hilman(alm) mantan lurah Pangaden nu resep pisan kana kasenian bajidor ieu tuluy ngajatukrami jeung sindén anu kasohor mangsa harita jenenganna Cucun Cunayah. Akronim bajidor anu teu éleh sinina nyaéta Abah Haji Ngador, lantaran lobana haji nu ngabajidor. Sedengkeun numutkeun rekaman lagu sunda Tan Deseng bajidor mangrupa akronim tina banjét, tanji, jeung bodor.
Géhu

jmpl|Géhu
**Géhu** nyaéta salah sahiji kadaharan rahayat Sunda ti baheula pisan. Bahan lulugu, poko anu dipaké nyaéta tahu goréng anu dieusian togé, ilaharna didahar jeung céngék. Ku gumésérna gaya hirup, mangka kiwari aya géhu lada anu leuwih basajan cara ngadaharna, sabab rasa lada geus aya langsung dina jero eusi tauna. Campuran sayuran engkol jeung wortel nambahan jumlah kandungan protéin nabati nua aya dina géhu. Dina basa séjén, géhu mindeng disebut *tahu isi* (basa Indonésia) atawa *tahu susur* (basa Jawa).

## Asal kecap 
Dumasar kana kekecapan nu ilahar, géhu mangrupa singgetan tina togé jeung tahu. Hal ieu ku sabab unsur utama géhu nyaéta togé jeung tahu. Di sababaraha wewengkon, géhu ogé nujul kanada dahareun nu béda, nyaéta dagé tahu, nu mangrupa hampas tahu nu bisa dikokolakeun ku cara digoréng atawa dibungkus daun tuluy diseupan.
Pertambangan

**Pertambangan** nyaéta runtuyan kagiatan dina raraga usaha néangan, penambangan, pangolahan, pamangfaatan sarta ngajual bahan galian (mineral, batubara, panas bumi, katut migas). Dina prak-prakanana mangrupa prosés ngagali cadangan bahan tambang anu aya dina jero taneuh (insitu) sacara sistematik jeung direncanakeun, pikeun meunangkeun produk anu bisa dipasarkeun. Ieu hal patali jeung élmu pertambangan, nyaéta hiji cabang élmu pangaweruh anu ngawengkun pagawéan néangan, nyidik, studi kalayakan, persiapan pikeun nambang, nambang, ngolah jeung ngajual mineral-mineral atawa batuan anu boga nilai ékonomis .

## Référénsi
Papantunan

**Papantunan** nyaéta salah sahiji wanda lagu dina tembang Cianjuran. Ieu wanda asalna tina kasenian Pantun, anu dimekarkeun ku jalan dilagukeun. Ahirna, ieu wanda tembang téh disebut papantunan. Rumpaka tembang Cianjuran wanda papantunan loba diadaptasi tina carita pantun Mundinglaya Dikusumah. Tembang Sunda wanda papantunan miboga ciri has anu ngadeg mandiri. Ieu hal ngabédakeun wanda papantunan jeung wanda séjénna, saperti jejemplangan, rarancagan, dedegungan, kakawén, mangu-mangu, jeung panambih.

## Ciri Mandiri Tembang Cianjuran Wanda Papantunan
# Wangun rumpakana teu kauger ku aturan pupuh, tapi dina sapada aya 8 padalisan, anu masing-masing padalisanana ngawengku 8 engang.
# Nada (genta) anu dominan nyaéta barang (da), kenong (mi), jeung galimer (la).
# Laras anu dipaké ngan laras pélog wungkul.
# Cara nabeuh waditrana bisa ku cara nuturkeun nu nembang atawa dikemrprang 3 nada dominan (da, mi, jeung la).
# Iramana merdika kalawan watek lagu anu daria jeung suci atawa hidmat ku unsur-unsur religi.
# Reureueus anu dipaké nyaéta haleuang, gedag, eur-eur, getet, téngkép, pepentogan, beubeut, betrik atawa ceuklek, jeung gesoh.
# Tarik-halonna sora "dipegeg" atawa ditahan (henteu dibébaskeun).

## Rujukan
Guy Berryman

**Guy Rupert Berryman** (Wedal 12 April 1978, di Kirkcaldy, Skotlandia) atawa anu kasohor Guy Berryman nyaéta musikus, multi-instrumentalist, katut produser, dipikawanoh minangka basis grup musik Coldplay jeung Apparatjik. Berryman kede nanging meulinkeun bass panangan kiwa.

## Kehidupan pribadi 
Berryman lulusan ti sakola independen di Skotlandia, The Edinburgh Academy, jeung Kent, di Kent College, sateuacan barobah kaayaan mahasiswa di Universitas College London. Dina taun 2004, Berryman nikah ka Joanna Briston dina hiji upacara di City of Westminster. Berryman jeung pamajikanna boga hiji anak awewe, anu wedal dina 17 September 2006, ngaranna nyaéta Nico Berryman. Dina Maret 2007, juru mamaos Coldplay mengkonpirmasi yén Berryman jeung Joanna atos pirak sanggeus tilu taunpernikahan. Maranéhanana atos pirak, nanging sering patepang kanggo karaharjaan anakna

Berryman muka toko baju anu namina Jezebell di london, nanging ditutup margi kalilit sambetan. Bubuka toko dihadiran ku rencang bandna Jonny Buckland, Will Champion, jeung rerencangan lainna.

## Coldplay 
Berryman papanggih jeung Chris Martin, Will Champion jeung Jonny Buckland di ieu universitas (±1990an). Chris Martin mulai nulis lagu jeung Jonny. Berryman resep kana naon anu ditulis ku maranéhna terus mulai maénkeun bass, sedengkeun Will mulai diajar drum. Chris Martin saparakanca terus mulai latihan sacara inténsip. Dina taun 1998, grup musikna anu dingaranan Coldplay ieu konsér di Féstival Manchester. Sanggeus konsér, Coldplay nyieun kontrak jeung label *Panda Fierce* kalayan single *Brothers and Sisters*, terus teu sababaraha lila ti harita Coldplay nyieun kontrak jeung label rekaman *Parlophone*. Dina taun 2006, Coldplay kenging *Best International Group* di Juno Awards, di Halifax.
Leumeung

**Leumeung** (basa Indonésia: lemang) nyaéta dahareun nu dijieun tina béas ketan nu diasakan dina sabuku awi, sanggeus saméméhna digulung ku salambar daun cau. Gulungan daun cau nu eusina tipung béas dicampur jeung cipati ieu tuluy diasupkeun kana sabuku awi tuluy dibeuleum tepi ka asak. Leumeung leuwih pédo lamun didahar nalika haneut kénéh. Cara ngadahar leumeung béda-béda di unggal wewengkon. Aya nu resep ku cara amis (ditambahan selé, kinca, sarikaya) atawa ku cara asin (rendang, endog, jeung lauk-pauk lianna), atawa aya ogé nu ngadaharna jeung bungbuahan saperti kadu. 

Leumeung dijadikeun dahareun nalika kariaan ku suku Dayak nu disuguhkeun dina pésta-pésta adat maranéhanana. Keur suku Malayu mah, leumeug biasa didahar nalika lebaran Idul Fitri atawa Idul Adha. Ulun Lampung di sabudeureun basisir ngajadikeun leumeung minangka dahareun has lebaran babarengan jeung kuéh  adat. Urang Minangkabau ogé mikaresep leumeung, malahan mah kota saperti Tebing Tinggi kasohor ku celukan "Kota Lemang". Leumeung ogé mangrupa dahareun urang Négrito pituin nu aya di Kelantan.  jeung suku Semai.

## Référénsi
Situ Wanayasa

**Situ Wanayasa** perenahna di Kacamatan Wanayasa, Kabupatén Purwakarta, ±23&nbsp;km kidul wétaneun kota Purwakarta.

Situ Wanayasa mangrupa situ alam nu legana ±7 ha nu aya dina 600 m DPL kalayan hawa nu nyecep ditambahan ku éndahna kasang tukang panorama Gunung Burangrang.
Nu unik ti ieu situ nyaéta ayana pulo di tengah situ. Di éta pulo aya makam RA. Suriawinata, salah saurang inohong nu ngadegkeun Purwakarta, nu ogé mangrupa bupati Karawang ka-9. Pupus dina taun 1827.

Sababaraha obyék wisata nu aya di sabudeureun Situ Wanayasa nyaéta sumber cai panas Ciracas (±8&nbsp;km ti Situ Wanayasa) jeung Curug Cipurut (± 3&nbsp;km arah kiduleun Wanayasa).
Kapal udara

**Kapal udara**, **Kapal hiber** atawa **Pesawat udara** nyaéta kapal anu jangjangan nu jalanna di langit. Mesin-mesin hiber anu pangmimitina anu dijieun henteu miboga mesin. Mesin-mesin éta sabenerna nyaéta layang-layang raksasa atawa pesawat hiber layang, sarta salila abad ke-19 loba eksperimen dipigawé kalayan layang-layang atawa pesawat hiber layang ieu. Tapi harita mah henteu saurangpun anu kungsi nyieun mesin anu leuwih beurat ti hawa anu bisa usik sorangan.

Jelema kahiji anu némbongkeun yén hal éta bisa dipigawé nyaéta ku Profesor Samuel Langley, anu jadi sekretaris ti "Smithsonia Institution of Washington D.C". Manéhna ngawangun dua buah mesin, unggal mesin miboga lebar 12 kaki sarta panjang 15 kaki, anu digerakkan ku mesin-mesin saab 1 ½ tanaga kuda. Dina taun 1896, ka dua modél ieu ngalakonan pangapungan-pangapungan anu berasil. Dina taun 1903, sabot mesin hiber Langley anu ukuranana pinuh diuji, mesin éta ruksak. Kajantenan ieu lumangsung dina tanggal 7 Oktober 1903.

Dina tanggal 17 Désémber, Orville Wright sarta Wilbur Wright nu dipikawanoh *Wright Bersaudara*' berhasil ngalakonan pangapungan kahiji jeung mesin anu leuwih beurat ti hawa jeung mesin éta sorangan. Di Kitty Hawk, Carolina Kalér, maranéhanana ngalakonan hiji pangapungan saluhur 120 kaki dina waktu 12 detik, sarta pangapungan kadua saluhur 852 kaki dina waktu 59 detik. Saterusna lahirlah pesawat hiber.

## Rujukan
Batik Megamendung

**Batik Megamendung** téh mangrupa karya seni batik nu *identik* jeung jadi *ikon* batik daérah Cirebon jeung daérah anu aya di Indonésia nu lainna. *Motif* /wnda nu mandiri ngajadikeun batik ieu téh asli Indonésia pisan.
Motif Megamendung geus pada mikawanoh malahan nepi ka luar negeri sagala. *Motif* Megamendung téh lamun digambarkeun  mangrupa haseup/(méga-méga) nu kelirna na atra/teges. Motif éta ogé ngebrehkeun nilai-nilai *filosofis*. Tayalian di kahidupn manusia téh henteu salawasna langgeng dina hiji martabat tapi aya robahna (naék jeung turun). Hal éta nu berkembang kaluar kanggo néangan jati diri keur ngajalanan kahirupan.
Dadih

**Dadih** nyaéta produk susu tina prosés ngentelkeun/namperkeun/ngagiblegkeun susu maké *rennet* atawa asam saperti jus lémon atawa cuka sarta saterusna ngaleungitkeun bagéan éncérna (disebut *whey*). Kaasam anu ningkat nyababkeun protéin susu (*kaséin*) jadi padet. 

Sababaraha conto produk tahu susu nyaéta kiju lemes (*cottage cheese*), *quark*, jeung *paneer*. Di Asia mah, tahu susu biasana dijieun ku cara férméntasi susu. Di India, susu munding ilahar dipaké sabab kandungan lemakna leuwih loba sarta ngahasilkeun tahu susu anu leuwih kentel. Lian ti produk nu bahan dasarna ukur susu, aya ogé produk-produk séjén nu maké campuran dadih dina prosésna, contona tahu susu nu bahan dasarna kadelé sakumaha ilaharna nyieun tahu, tapi ditambahan susu nu jadi dadih téa. Tahu susu Lémbang contona. 

## Tempo ogé
* Tahu susu
Murasaki Shikibu

**Murasaki Shikibu** (紫式部, lahir 973–pupus 1014) nyaéta sastrawan Jepang.

## Karya
* *Hikayat Genji* (novel, 1008)
Bumi Langit

**Bumi Langit** nyaéta hiji kawasan atawa komunitas terbuka nu aya di Jl Imogiri-Mangunan km 3, Desa Giriloyo, Kelurahan Wukirsari, Kecamatan Imogiri, Kabupaten Bantul, Daerah Istimewa Yogyakarta..

Loba hal – hal unik sarta bisa dicokot palajaran di désa ieu. Salah sahijina nyaéta cara tatanén. Cara tatanén di ieu tempat ngagunakeun konsép permakultur nyaéta cara tatanén nu museur kana sistem swadaya dumasar ékosistem alam. salah sahiji conto permakultur nu dipaké di Bumi Langit, para patani ngagunakeun pepelakan séjén nu dijadikeun kompos sarta pestisida. Sajaba ti éta, konsép arsitéktur wangunan anu aya di désa ieu ngahiji pisan jeung alam. Dingdingna henteu ngagunakeun batu bata tapi ngagunakeun rajutan hoé anu saterusna dilapisan ku sanga sarta ngajadikeun hiji wangunan anu tahan lini. Sarta asal énérgi anu dipaké Désa ieu ogé pohara soméah lingkungan nyaéta biogas sarta *solar energy*.
Bumi Langit mibanda sawatara produk lokal sorangan kawas kombuca jeung kéfir. Kombuca nyaéta inuman téh fermentasi anu ngagunakeun bakteri sedengkeun kefir nyaéta susu terfermentasi anu ogé ngagunakeun bakteri anu kandungan gijina leuwih alus batan yoghurt. Boh kombuca boh kefir pohara alus pikeun di konsumsi sarta nyageurkeun kana sawatara panyakit.

## Referensi
Tahu susu

**Tahu susu** nyaéta produk turunan tina susu jeung tahu kadelé. Sakumaha ilaharna nyieun tahu, tahu susu dijieun tina kacang kadelé nu diprosés kawas sasari. Bahan keur ngagiblegkeun tahu ogé sarua jeung nu biasa dipaké keur ngagiblegkeun tahu susu. Prinsip nyieunna, nyaéta sanggeus prosés nyieun tahu ti mimiti ngeueuman, ngulub jeung nyaring sari kadelé, saméméh tahuna ngagibleg, sari kadelé dicampurkeun heula jeung susu nu ditambahan ku bahan nu miboga sipat asam ngarah protéin nu aya dina susu (kaséin) bisa ngagibleg. Bahan asamna upamana waé cuka atawa jus lémon.

## Tahu susu Lémbang
Tahu susu Lémbang mimiti medal taun 2008 sarta saterusna kasohor minangka salah sahiji oléh-oléh has Bandung. Ditingali tina wangunna, ieu tahu sabenerna siga sakumaha ilaharna tahu, aya anu kelirna bodas, aya ogé anu konéng. Pabeungeutanana robah jadi garing jeung rangu sanggeus digoréng, sedengkeun bagéan jerona karasa lemes.

Sarua jeung tahu lianna, ieu kadaharan dijieun tina kadelé, ngan dicampur jeung susu sapi murni. Ku kituna, lian pelem, téksturna ogé leuwih padet. Proses nyieunna dipigawe sacara tradisional sarta tanpa bahan pangawét, ku kituna dina suhu hawa kabuka, ieu kadaharan ngan tahan tepi ka 2 poé atawa maksimal saminggu mun aya dina jero kulkas.

Ngokolakeun tahu susu kawilang gampang. Tahu bisa digoréng tepi ka kelirna soklat. Sanggeus asak, tahu susu bisa disuguhkeun haneut-haneut, biasana leuwih pédo lamun didahar jeung céngék.
Israél

**Israél** , resmina **Nagara Israél** (, , ; , , ), nyaéta salah sahji nagara di Timur Tengah anu perenahna di tenggara Laut Méditérania. Israél wawatesan jeung Lébanon di kalér, Yordania di wétan, Paléstina anu diwangun ti sisi kulon sarta jalur gaza di wétan jeung tenggara, Mesir di kulon jeung Semenanjung Arab di kidul.

## Daftar Pustaka
Olanzapine

**Olanzapine** (diical nganggo nami *zyprexa*, *zypadhera* jeung *lanzek* atanapi dinu kombinasi sareng *fluoxetin*, *symbyax*) nyaéta salah sahiji atypical antipsychotic kanggo kelas thienobenzodiazepine, dilereskeun ku U.S Food and Drug Administration (FDA) kanggo ngubaran anu ngagaduhan schizophrenia jeung bipolar disorder, **Olanzapine** nyaéta bentukna sami sareng clozapine jeung quetiapine, mung asup ka kelas thienobenzodiazepine. Formulasi **Olanzapine** diproduksi jeung dijual ku Pharmaceutical Company Eli Lilly and Company; obat ieu téh obat Jenerik. Pangjualan zyprexa taun 2008 payu $2,2B di Amerika sorangan jeung $4,7B kabéhanana.
 
## Rujukan
Déwi Lestari

**Dewi Lestari Simangunsong** atawa **Déwi Lestari** leuwih dipikawanoh **Dee** () nyaéta saurang panyanyi sakaligus panyipta lagu asal Indonésia. Dee mimiti dipikawanoh ku masarakat minangka anggota trio vokal Rida Sita Dewi. Dee nyaéta alumnus SMA Negeri 2 Bandung jeung lulusan Universitas Parahyangan, jurusan Hubungan Internasional. Ti mimiti nulis novél supernova taun 2001, ngaran Dee mimiti dipikawanoh ku masarakat minangka penulis.

## Kahirupan Pribadi
Dee mangrupa anak ka opat ti lima sadudulur ti pasangan Yohan Simangunsong jeung Tiurlan br Siagan (alm). Salah sahiji adina nyaéta Arina Ephipania vokalis grup musik Mocca. Ti keur leuleutik kénéh, Dee mimiti resep kana dunia musik. Bapana nyaéta anggota TNI anu diajar piano sacara otodidak. Saméméh gabung jeung grup musik Rida Sita Dewi (RSD), Dee kungsi jadi backing vocal Iwa K, Java Jive, jeung Chrisye. Kurang leuwih bulan Mei 1994, Dee jeung Rida Farida sarta Indah Sita Nursanti ngajieun grup musik nu ngaranna RSD.

## Préstasi jeung Pakasaban
Trio RSD mimiti ngaluarkeun albeum munggaranana, nyaéta *Antara Kita* taun 1995 dituluykeun ku albeum *Bertiga* taun 1997. RSD pindah manajemen handapeun bendera Sony Music Indonesia tuluy ngarilis albeum *Satu* taun 1999. Ahir taun 2002 RSD nyieun albeum anu eusina lagu-lagu pangalusna ti RSD. Dee ngaluarkeun albeum ngagunakeun basa Inggris nu judulna *Out Of Shell* taun 2006 sanggeus kaluar ti grup RSD. Teu puas ku hiji albeum, Dee nuluykeun karirna ku album *Rectoverso* di taun 2008. Dina album ieu, Dee duet jeung Ariana Mocca dina lagu *Aku Ada*. Salain ti éta Dee ogé duét jeung Aqi Alexa dina lagu nu judulna *Peluk*. Dina album ieu oge, Dee ngarilis ulang lagu Marcell Siahan, Firasat.

## Karya 
* Novel *Supernova 1: Ksatria, Puteri dan Bintang Jatuh*, 2001 
* Novel *Supernova 2: Akar*, 2002
* Kumpulan Prosa dan Puisi "Filosofi Kopi" 2003
* Novel *Supernova 3: Petir*, 2004
* Kumpulan Cerita *Rectoverso*, 2008
* Novel *Perahu Kertas*, 2009
* Kumpulan Cerita *Madre*, 2011
* Novel *Supernova 4: Partikel*, 2012
* Novel *Supernova 5: Gelombang*, 2014 

## Diskografi 
* Rida, Sita, Dewi: “Antara Kita” – Warna Musik, Indonésia, 1995
* Rida, Sita, Dewi: “Bertiga” – Warna Musik, Indonésia, 1997
* Rida, Sita, Dewi: “Satu” – Sony Music, Indonésia, 1999
* Rida, Sita, Dewi: “The Best of RSD” – Sony Music, Indonésia, 2002
* Dewi Lestari: “Out Of Shell” – Truedee Music, Indonésia, 2006
* Dewi Lestari: “Rectoverso” – Goodfaith Production, 2008

## Pranala luar 
* 
* Biografi di tokohindonesia.com 
* 
*Kumpulan wawancara
*Official Website of Dee Lestari

## Referensi